Source: http://www.legex.ro/Hotararea-1053-2014-137362.aspx
Timestamp: 2019-12-15 00:35:19+00:00
Document Index: 30981081

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28']

Hotărârea 1053/2014 | Legislatie gratuita
Hotărârea 1053 2014 pune in aplicare OUG 66 2014
Hotărârea 1053 2014 modificat de Hotărârea 343 2019
Hotărârea 1053 2014 completat de Hotărârea 20 2018
Hotărârea 1053 2014 completat de Hotărârea 44 2017
Hotărârea 1053 2014 modificat si completat de Hotărârea 816 2016
Hotărârea 1053 2014 completat de Ordin 863 2016
Hotărârea 1053 2014 completat de Hotărârea 233 2016
Hotărârea 1053 2014 completat de Hotărârea 81 2015
Hotărârea Nr.1053 din 18.11.2014
pentru aprobarea Normelor de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare
ACT PUBLICAT ÎN MONITORUL OFICIAL NR. 891 din 08 decembrie 2014
În temeiul art. 108 din Constituţia României, republicată, şi al art. 21, art. 3 alin. (4), art. 9 alin. (3) şi art. 10 din Ordonanţa de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare,Guvernul României adoptă prezenta hotărâre.ARTICOL UNICSe aprobă Normele de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, prevăzute în anexa care face parte integrantă din prezenta hotărâre. PRIM-MINISTRU VICTOR-VIOREL PONTA Contrasemnează: Ministrul finanţelor publice, Ioana-Maria Petrescu Ministrul delegat pentru buget, Darius-Bogdan Vâlcov Ministrul economiei, Constantin Niţă
ANEXĂNORME de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare Capitolul IDispoziţii generale Articolul 1 (1) Prezentele norme au fost elaborate în conformitate cu prevederile Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, şi reglementează modul de acordare a garanţiilor în numele şi în contul statului de către Fondul Naţional de Garantare a Creditelor pentru Întreprinderile Mici şi Mijlocii - S.A. - IFN, denumit în continuare F.N.G.C.I.M.M., aferente finanţărilor acordate persoanelor fizice care îndeplinesc criteriile de eligibilitate pentru achiziţia de autoturisme noi în cadrul Programului de stimulare a cumpărării de autoturisme noi, denumit în continuare Programul, de către instituţiile de credit sau instituţiile financiare nebancare eligibile, plafonul anual al garanţiilor, modalitatea şi condiţiile de acordare, condiţiile de eligibilitate ale finanţatorilor, regulile de gestionare a garanţiilor.
(2) Programul are următoarele caracteristici:a)caracter naţional, determinat de aplicabilitatea acestuia pe întregul teritoriu al ţării; b)caracter social, reprezentat de intervenţia statului în procesul de garantare a finanţărilor contractate de persoanele fizice pentru achiziţia unui autoturism nou. (3) Pentru anul 2014, plafonul total al garanţiilor care pot fi emise potrivit art. 3 alin. (1) din Ordonanţa de urgenţă a Guvernului nr. 66/2014, cu modificările şi completările ulterioare, este de 50 milioane lei. Articolul 2 (1) F.N.G.C.I.M.M. este autorizat să evalueze, ori de câte ori este necesar, modul de utilizare de către finanţatori a plafonului alocat şi să efectueze realocări între finanţatori în funcţie de gradul de utilizare a plafoanelor alocate, cu acordul prealabil al Ministerului Finanţelor Publice, denumit în continuare M.F.P.(2) Sursa de plată a garanţiilor emise în numele şi în contul statului este bugetul de stat.(3) Costul total al finanţărilor acordate în cadrul Programului, care este suportat de către beneficiar, se compune din rata dobânzii ROBOR la 6 luni plus o marjă de maximum 3% pe an; marja include şi nivelul total al comisioanelor percepute de către finanţator şi cheltuielile obligatorii legate de finanţare, în toate etapele finanţării; marja nu include costul asigurării, costul aferent efectuării formalităţilor de publicitate, prima de garantare, penalităţile percepute conform contractului de finanţare.(4) Finanţatorii sunt obligaţi să menţină costurile de finanţare prevăzute la alin. (3) pe întreaga durată de derulare a contractelor de finanţare încheiate în condiţiile Programului.(5) Formalităţile de înscriere/radiere în/din Arhiva Electronică de Garanţii Reale Mobiliare, denumită în continuare AEGRM, a ipotecii legale mobiliare asupra autoturismului achiziţionat în cadrul Programului, prevăzută de art. 4 din Ordonanţa de urgenţă a Guvernului nr. 66/2014, cu modificările şi completările ulterioare, în favoarea statului român, reprezentat de M.F.P., şi a finanţatorilor, se efectuează de către finanţatori.
(6) Finanţatorii acceptaţi în Program implementează măsurile reglementate de prezentele norme pe baza unor instrucţiuni generale elaborate de către F.N.G.C.I.M.M. Capitolul IIDefiniţii Articolul 3În sensul prezentelor norme, termenii şi expresiile de mai jos au următoarele semnificaţii: a)condiţiile Programului - criteriile de eligibilitate şi condiţiile generale şi specifice pe care trebuie să le îndeplinească beneficiarii şi finanţatorii pe toată perioada de implementare a Programului şi de valabilitate a garanţiilor acordate în cadrul acestuia, descrierea, acordarea, monitorizarea şi plata garanţiei; b)finanţare garantată - credit/finanţare acordat/acordată persoanelor fizice cu vârsta de peste 18 ani la data solicitării finanţării şi capacitate deplină de exerciţiu, exclusiv dobânzile şi comisioanele bancare şi alte sume datorate de beneficiar în baza contractului de finanţare, care acoperă maximum 95% din preţul de achiziţie prevăzut în factura proformă; garanţia acordată de stat acoperă un procent de maximum 50%; c)convenţie privind implementarea Programului - document-cadru, prevăzut la art. 6 din Ordonanţa de urgenţă a Guvernului nr. 66/2014, cu modificările şi completările ulterioare, încheiat între M.F.P. şi F.N.G.C.I.M.M., care cuprinde, în principal, termenii şi condiţiile mandatului acordat F.N.G.C.I.M.M. şi clauze privind drepturile şi obligaţiile acestora privind acordarea, monitorizarea, raportarea şi executarea garanţiilor acordate în cadrul Programului; d)instrucţiuni generale - document-cadru aprobat de F.N.G.C.I.M.M. în termen de 15 zile calendaristice de la data intrării în vigoare a prezentelor norme de aplicare, care stabileşte cadrul general aplicabil finanţatorilor în privinţa gestionării garanţiilor în cadrul Programului; e)soldul finanţării garantate - soldul finanţării principalului exigibil la data cererii de plată a garanţiei sau la data de referinţă pentru plata comisionului de administrare; f)perioada de valabilitate a garanţiei - perioada cuprinsă între data intrării în vigoare a garanţiei şi data încetării răspunderii F.N.G.C.I.M.M. în numele şi în contul statului. Articolul 4Data la care încetează răspunderea F.N.G.C.I.M.M. în numele şi în contul statului este: a)data scadentă prevăzută în contractul de finanţare plus încă 60 de zile calendaristice; b)data rambursării integrale de către beneficiar a finanţării garantate, la termen sau anticipată; c)data la care M.F.P. plăteşte valoarea de executare a garanţiei; d)data comunicării respingerii cererii de plată a garanţiei în cazul nerespectării de către finanţator a obligaţiilor referitoare la plata garanţiei; e)data înregistrării la F.N.G.C.I.M.M. a comunicării finanţatorului cu privire la renunţarea la garanţie. Capitolul IIICondiţiile specifice pe care trebuie să le îndeplinească beneficiarii Programului Articolul 5Beneficiarul Programului trebuie să îndeplinească cumulativ următoarele condiţii specifice ale Programului: a)are calitatea de împrumutat în raport cu finanţatorul; b)la data aprobării finanţării îndeplineşte criteriile de eligibilitate prevăzute la art. 2 lit. b) din Ordonanţa de urgenţă a Guvernului nr. 66/2014, cu modificările şi completările ulterioare, şi respectă condiţiile Programului; c)la data aprobării finanţării îndeplineşte condiţiile Programului prevăzute la art. 21 alin. (1) din Ordonanţa de urgenţă a Guvernului nr. 66/2014, cu modificările şi completările ulterioare; d)face dovada cu copia facturii proforme emise de vânzător că autoturismul care se achiziţionează în cadrul Programului este nou, este produs în spaţiul intracomunitar sau provenit din import, îndeplineşte cel puţin cerinţele minime ale standardului EURO 5, este achiziţionat de la o persoană juridică ce are ca obiect de activitate vânzarea autovehiculelor şi are un preţ de achiziţie care nu depăşeşte suma de 50.000 lei, la care se adaugă TVA, după caz. Factura proforma emisă de vânzător va conţine în mod obligatoriu menţiuni referitoare la faptul că autoturismul care se achiziţionează în cadrul Programului este nou, se încadrează în cerinţele minime ale standardului EURO 5 şi că vânzătorul este o persoană juridică care are ca obiect de activitate vânzarea autovehiculelor; e)îndeplineşte condiţiile specifice de finanţare ale finanţatorului; f)se obligă să nu înstrăineze, fără acordul finanţatorului, autoturismul nou achiziţionat în cadrul Programului pe toată durata de valabilitate a garanţiei; în cazurile şi în condiţiile prevăzute la art. 20 poate fi aprobată înstrăinarea autoturismului, preluarea finanţării garantate şi a dreptului de proprietate asupra autoturismului sau novarea obiectului garanţiei, după caz. Articolul 6Persoanele fizice cu vârsta de peste 18 ani la data solicitării finanţării şi cu capacitate deplină de exerciţiu, care îndeplinesc cumulativ criteriile de eligibilitate prevăzute la art. 2 lit. b) din Ordonanţa de urgenţă a Guvernului nr. 66/2014, cu modificările şi completările ulterioare, şi respectă condiţiile generale ale Programului, pot beneficia de finanţări destinate achiziţionării de autoturisme noi cu un avans de minimum 5%; garanţia statului este în procent de maximum 50% din finanţarea garantată. Articolul 7 (1) La data achiziţionării autoturismului, beneficiarul are obligaţia de a încheia o poliţă de asigurare tip CASCO pentru autoturismul nou achiziţionat în cadrul Programului care acoperă cel puţin riscurile de avarii şi furt, fără franşiză pentru daunele totale de avarii şi furt şi cu o franşiză de maximum 100 euro, echivalent în lei, pentru daunele parţiale de avarii şi furt. Obligaţia subzistă pe toată perioada de valabilitate a garanţiei.(2) În caz de nerespectare de către beneficiar a obligaţiei prevăzute la alin. (1), finanţatorul are dreptul de a proceda la încheierea poliţei de asigurare pe cheltuiala proprie, în numele şi în contul beneficiarului, şi de a recupera cheltuielile respective de la beneficiar prin orice modalitate prevăzută de lege, inclusiv prin includerea acestora în ratele de credit lunare.(3) Pentru asigurarea respectării obligaţiei prevăzute la alin. (1), finanţatorul poate solicita plata în avans a primei de asigurare aferente unei perioade de maximum 3 luni. Capitolul IVCriteriile de eligibilitate şi condiţiile Programului pentru finanţatori Articolul 8Criteriile de eligibilitate pentru finanţatorii care acordă finanţare garantată pentru achiziţionarea unui autoturism nou în cadrul Programului sunt următoarele: a)se încadrează în categoria instituţiilor de credit sau a instituţiilor financiare nebancare înscrise în Registrul special al IFN-urilor deschis şi ţinut de Banca Naţională a României, inclusiv unităţile teritoriale ale acesteia; b)au acoperire teritorială la nivel naţional şi/sau judeţean; c)acordă finanţări în lei destinate achiziţionării de autoturisme noi în cadrul Programului în favoarea beneficiarilor care îndeplinesc criteriile de eligibilitate şi condiţiile generale şi specifice ale Programului; d)finanţatorii au obligaţia prevederii exprese, în contractele de finanţare, a costurilor cu dobânda exprimată în raport cu ROBOR la 6 luni şi separat a costurilor cu comisioanele legate de finanţare; e)nu percep comision de rambursare anticipată; f)solicită un avans de minimum 5% beneficiarilor eligibili, care acoperă diferenţa dintre preţul de achiziţie al autoturismului nou conform facturii proforme şi finanţarea garantată; g)durata maximă a finanţărilor este de 60 de luni; h)contractul de finanţare nu conţine clauze care să permită modificarea unilaterală de către finanţator a acestuia; i)au prevăzut în contractul de finanţare clauze care obligă beneficiarul să depună la finanţator cartea de identitate a autoturismului în original, finanţatorul având obligaţia de a efectua demersurile necesare în vederea eliberării de copii legalizate ale acesteia la cererea beneficiarului şi de a notifica beneficiarul în cazul în care nu a procedat la depunerea cărţii de identitate a autoturismului, în original, în termenul prevăzut în contractul de finanţare; j)acceptă să efectueze formalităţile de înscriere/radiere în/din AEGRM a ipotecii legale mobiliare asupra autoturismului nou achiziţionat în cadrul Programului în favoarea statului român, reprezentat de M.F.P., şi a finanţatorului, proporţional cu procentul de garantare. Înscrierea ipotecii legale mobiliare asupra autoturismului nou achiziţionat în cadrul Programului se efectuează în temeiul contractului de garantare, iar radierea ipotecii legale mobiliare se face în baza acordului F.N.G.C.I.M.M. şi al finanţatorului, proporţional cu procentul de garantare. Articolul 9Costul total al finanţărilor acordate în cadrul Programului este suportat de beneficiar şi se compune din: a)rata dobânzii ROBOR la 6 luni, plus o marjă de maximum 3% pe an; marja include şi nivelul total al comisioanelor percepute de către finanţator şi cheltuielile obligatorii legate de finanţare, în toate etapele finanţării; marja nu include costul asigurării, costul aferent efectuării formalităţilor de publicitate, prima de garantare, penalităţile percepute conform contractului de finanţare; b)prima de garantare, compusă din comisionul de risc datorat M.F.P., care se plăteşte de către beneficiar, şi comisionul de administrare datorat F.N.G.C.I.M.M., care se recuperează de la beneficiar prin finanţator. Comisionul de risc se calculează de către finanţator ca procent aplicat la suma garantată în cadrul Programului şi se achită o singură dată, la acordarea garanţiei, pentru toată perioada de valabilitate a garanţiei. Comisionul de administrare este calculat la soldul finanţării garantate. Nivelul comisionului de administrare se negociază anual între M.F.P. şi F.N.G.C.I.M.M. şi se stabileşte prin ordin al ministrului finanţelor publice şi al ministrului delegat pentru buget, conform legii. Articolul 10 (1) Formula de calcul al comisionului de risc este după cum urmează:comision de risc = [valoarea garanţiei * procent comision * (nr. luni de finanţare1 + 2 luni2)]/62 1 Inclusiv luna în care intră în vigoare garanţia, exclusiv ultima lună de finanţare. 2 Cele 2 luni suplimentare acoperă cele 2 luni de valabilitate a garanţiei peste perioada de finanţare. (2) Formula de calcul al comisionului de administrare este după cum urmează:a)pentru primul an de garantare, pentru intervalul cuprins între data acordării şi 31 decembrie a anului respectiv:comision de administrare = (valoarea garanţiei * procent comision * nr. luni de garantare din anul respectiv1)/12; b)pentru următorii ani întregi de garantare:comision de administrare = soldul garanţiei la 31 decembrie al anului anterior * procent comision; c)pentru ultima fracţiune de an de garantare:comision de administrare = [soldul garanţiei la 31 decembrie al anului anterior * procent comision * (nr. luni de finanţare din anul respectiv + 2 luni2)]/12 1 Inclusiv luna în care se acordă garanţia. 2 Cele 2 luni suplimentare acoperă cele 2 luni de valabilitate a garanţiei peste perioada de finanţare. Capitolul VImplementarea Programului Articolul 11(1) Finanţatorul transmite F.N.G.C.I.M.M., direct sau prin unităţile sale teritoriale, solicitarea privind acordarea garanţiei guvernamentale, după aprobarea finanţării de către structurile sale competente.(2) Solicitarea de garantare se transmite de către finanţator împreună cu următoarele documente în copie certificată de către finanţator pentru conformitatea cu originalul:a)documentul de identitate a beneficiarului, precum şi documentele de identitate a codebitorului/codebitorilor garant/ garanţi, după caz; b)factura proforma emisă de către persoana juridică care are ca obiect de activitate vânzarea autovehiculelor; c)certificatul de atestare fiscală emis de organul fiscal competent, aflat în termenul de valabilitate la data depunerii solicitării de garantare, din care să rezulte că beneficiarul nu are restanţe la plata sumelor datorate bugetului general consolidat. În cazul în care beneficiarul înregistrează datorii restante către bugetul general consolidat, certificatele amintite sunt însoţite de copiile certificate pentru conformitatea cu originalul a documentelor justificative, prin care aceste debite au fost achitate; d)declaraţia beneficiarului pe propria răspundere privind îndeplinirea criteriului de eligibilitate prevăzut la art. 2 lit. b) pct. 1 din Ordonanţa de urgenţă a Guvernului nr. 66/2014, cu modificările şi completările ulterioare, completată cu cel mult 10 zile înainte de data depunerii solicitării de garantare;e)rezultatul consultării Biroului de credite, din care să rezulte îndeplinirea condiţiei de eligibilitate prevăzute la art. 2 lit. b) pct. 3 din Ordonanţa de urgenţă a Guvernului nr. 66/2014, cu modificările şi completările ulterioare, respectiv faptul că la data solicitării/aprobării finanţării garantate beneficiarul nu înregistrează restanţe la plata altor credite bancare, emis cu cel mult 10 zile înainte de data transmiterii solicitării de garantare; f)dovada virării comisionului de risc, respectiv copia ordinului de plată/a extrasului de cont sau copia chitanţei, după caz, care atestă achitarea de către beneficiarul Programului a comisionului de risc în contul de venituri bugetare distinct deschis la unităţile Trezoreriei Statului din cadrul organelor fiscale la care acesta este luat în evidenţă fiscală. F.N.G.C.I.M.M. are obligaţia verificării corectitudinii sumei datorate de către beneficiar la momentul solicitării garanţiei, precum şi a verificării dovezii plăţii comisionului de risc datorat în scopul eliberării originalului contractului de garantare către finanţator.(3) F.N.G.C.I.M.M. analizează solicitarea de garantare pe baza informaţiilor furnizate de finanţator şi, potrivit reglementărilor proprii şi prezentelor norme de aplicare, comunică finanţatorului decizia sa. Articolul 12 (1) După aprobarea garanţiei, F.N.G.C.I.M.M. transmite finanţatorului contractul de garantare în 4 exemplare originale.(2) Contractul de garantare se aprobă prin ordin al ministrului finanţelor publice şi al ministrului delegat pentru buget şi cuprinde, fără a se limita la acestea, identitatea părţilor, obiectul şi durata contractului, termenii şi condiţiile de acordare şi plată a garanţiei, obligaţiile părţilor, valoarea maximă a garanţiei acordate în monedă naţională, modalitatea de calcul şi termenul de plată al primei de garantare, precum şi celelalte drepturi şi obligaţii ale părţilor. Articolul 13 (1) Garanţia emisă de F.N.G.C.I.M.M. în numele şi în contul statului are caracteristicile prevăzute de Regulamentul Băncii Naţionale a României nr. 16/2012 privind clasificarea creditelor şi plasamentelor, precum şi determinarea şi utilizarea ajustărilor prudenţiale de valoare, cu modificările şi completările ulterioare, de Regulamentul Băncii Naţionale a României nr. 5/2012 privind clasificarea creditelor şi constituirea, regularizarea şi utilizarea provizioanelor specifice de risc de credit aplicabil entităţilor supravegheate de Banca Naţională a României, altele decât instituţiile de credit, precum şi de Regulamentul nr. 575/2013 al Parlamentului European şi al Consiliului din 26 iunie 2013 privind cerinţele prudenţiale pentru instituţiile de credit şi firmele de investiţii şi de modificare a Regulamentului (UE) nr. 648/2012.
(2) Garanţia este plătibilă la prima cerere scrisă a finanţatorului, realizată în termenii şi în condiţiile prevăzute în prezentele norme de aplicare, în contractul de garantare şi în instrucţiunile generale, şi acoperă maximum 50% din principal, exclusiv dobânzile şi comisioanele bancare şi alte sume datorate de beneficiarul Programului în baza contractului de finanţare.(3) Valoarea garanţiei se reduce cu principalul rambursat de către beneficiar, proporţional cu procentul de garantare. Articolul 14(1) În aplicarea prevederilor art. 4. alin. (1) din Ordonanţa de urgenţă a Guvernului nr. 66/2014, cu modificările şi completările ulterioare, se acordă reprezentanţilor legali ai finanţatorului un mandat special, în vederea efectuării formalităţilor de constituire/înscriere/radiere în AEGRM a ipotecii legale mobiliare asupra autoturismului nou, achiziţionat în cadrul Programului, în numele şi în contul statului român, reprezentat prin M.F.P., proporţional cu procentul de garantare.
(2) În aplicarea prevederilor art. 8. lit. j) se acordă F.N.G.C.I.M.M. un mandat special, în vederea emiterii acordului privind radierea din AEGRM a ipotecii legale mobiliare asupra autoturismului nou achiziţionat în cadrul Programului, în numele şi în contul statului român, reprezentat prin M.F.P., proporţional cu procentul de garantare. F.N.G.C.I.M.M. îşi va da acest acord după verificarea îndeplinirii condiţiilor necesare radierii. Articolul 15Garanţia guvernamentală intră în vigoare la data semnării contractului de garantare şi este valabilă pe durata finanţării, plus încă 60 de zile calendaristice. Articolul 16 (1) Finanţatorul şi beneficiarul semnează contractul de garantare transmis de către F.N.G.C.I.M.M. conform prevederilor art. 12 alin. (1).(2) Cesiunea drepturilor derivând din poliţele de asigurare a autoturismelor noi achiziţionate în cadrul Programului, în favoarea statului român, reprezentat prin M.F.P., şi a finanţatorului, proporţional cu procentul de garantare, se realizează conform normelor interne ale finanţatorului.(3) După verificarea plăţii avansului de către beneficiar şi după semnarea documentelor contractuale prevăzute la alin. (1) şi (2), finanţatorul virează în contul vânzătorului suma aferentă finanţării garantate.(4) Operaţiunea de predare/primire a două exemplare originale ale contractelor de garantare valabil semnate potrivit prevederilor alin. (1) se efectuează săptămânal, centralizat, pe bază de proces-verbal încheiat între finanţator şi F.N.G.C.I.M.M.(5) După virarea sumei aferente finanţării garantate în contul vânzătorului, potrivit alin. (3), în termen de 30 de zile de la această operaţiune, finanţatorul înaintează o copie certificată a contractului de garantare către compartimentul de specialitate din cadrul unităţii administraţiei publice locale de care aparţine beneficiarul, în vederea înscrierii în evidenţele proprii a dreptului de ipotecă mobiliară în favoarea statului.(6) În perioada de valabilitate a garanţiei, orice cerere a beneficiarului de eliberare a documentelor necesare înstrăinării autoturismului ce face obiectul Programului se va soluţiona de către compartimentul de specialitate din cadrul unităţii administraţiei publice locale, numai cu aprobarea scrisă a finanţatorului sau, după caz, a organului fiscal competent al Agenţiei Naţionale de Administrare Fiscală, în cadrul procedurii de executare silită.(7) La sfârşitul perioadei de valabilitate a garanţiei, finanţatorul înştiinţează, în scris, compartimentul de specialitate din cadrul unităţii administraţiei publice locale de care aparţine beneficiarul, cu privire la faptul că dreptul de ipoteca mobiliară în favoarea statului a încetat. Articolul 17F.N.G.C.I.M.M. monitorizează garanţiile acordate. Monitorizarea reprezintă ansamblul de acţiuni întreprinse în perioada cuprinsă între acordarea garanţiei şi încetarea valabilităţii acesteia, acţiuni constând în urmărirea periodică a stadiului derulării finanţării garantate, pe baza situaţiilor furnizate de către finanţatori, conform prevederilor contractului de garantare. Articolul 18Contractul de garantare poate fi modificat prin act adiţional, pe parcursul derulării, numai în cazul în care modificările nu se referă la condiţiile generale şi specifice ale Programului. Articolul 19 (1) În cazul daunelor parţiale produse autoturismelor achiziţionate în cadrul Programului, plata valorii despăgubirilor se efectuează de către societatea de asigurare direct service-ului autorizat care a efectuat reparaţia autoturismului sau beneficiarului Programului, în cazul în care acesta a efectuat plata reparaţiei.(2) În cazul daunelor totale produse autoturismelor achiziţionate în cadrul Programului, plata valorii despăgubirilor se efectuează de către societatea de asigurare către finanţator şi stat, reprezentat prin M.F.P., proporţional cu procentul de garantare. Articolul 20 (1) Finanţatorul îşi exprimă acordul în nume şi în cont propriu şi în numele şi în contul statului, pentru preluarea finanţării garantate şi a dreptului de proprietate asupra autoturismului achiziţionat în cadrul Programului de către:a)orice alte persoane fizice care îndeplinesc criteriile de eligibilitate, prin novaţie, sub condiţia menţinerii garanţiilor instituite prin lege asupra autoturismului şi cu aprobarea F.N.G.C.I.M.M. privind eligibilitatea beneficiarului care preia finanţarea garantată şi autoturismul; sau b)unul dintre soţi, ca efect al partajului sau aplicării regimului matrimonial al separaţiei/comunităţii matrimoniale de bunuri, după caz, în condiţiile legii. (2) Finanţatorul îşi poate exprima acordul în nume şi în cont propriu şi în numele şi în contul statului pentru înstrăinarea autoturismului achiziţionat în cadrul Programului, sub condiţia achitării integrale a soldului finanţării garantate.(3) În cazul în care sunt îndeplinite condiţiile pentru înlocuirea autoturismului nou achiziţionat în cadrul Programului, finanţatorul îşi poate exprima acordul în nume şi în cont propriu şi în numele şi în contul statului, pentru novarea obiectului garanţiei. Articolul 21 (1) În cazul în care beneficiarul Programului nu îşi îndeplineşte obligaţiile de plată care îi revin în baza contractului de finanţare, finanţatorul poate solicita executarea garanţiei emise de F.N.G.C.I.M.M. Plata valorii de executare a garanţiei se efectuează din bugetul de stat.(2) Colectarea şi recuperarea sumelor plătite ca urmare a executării garanţiilor acordate în cadrul Programului se realizează de organele competente ale Agenţiei Naţionale de Administrare Fiscală, cu respectarea prevederilor Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare. Dobânzile şi penalităţile de întârziere prevăzute la art. 9 alin. (4) din Ordonanţa de urgenţă a Guvernului nr. 66/2014, cu modificările şi completările ulterioare, aplicate creanţelor rezultate din plata garanţiilor, se calculează de către organele competente ale Agenţiei Naţionale de Administrare Fiscală. Articolul 22 (1) Cererea de plată se depune de către finanţator în perioada de valabilitate a garanţiei, ulterior trecerii la restanţă a întregii finanţări garantate, după înregistrarea de către beneficiar a cel puţin 60 de zile calendaristice de restanţă la plata principalului, împreună cu următoarele documente:a)documentul de identitate al beneficiarului şi al codebitorului/codebitorilor garanţi; se transmit cele mai recente documente aflate în posesia finanţatorului, în copie certificată de finanţator pentru conformitate cu originalul; b)cartea de identitate a autoturismului în original sau copia notificării transmise de finanţator beneficiarului, în cazul în care acesta nu a procedat la depunerea cărţii de identitate a autoturismului în original în termenul prevăzut în contractul de finanţare, care nu poate depăşi termenul de scadenţă a celei de-a doua rate de credit conform graficului de rambursare iniţial, precum şi dovada transmiterii acesteia în copie certificată. Notificarea se transmite într-un termen de maximum 30 de zile calendaristice de la data expirării termenului de prezentare a cărţii de identitate în original, prevăzut în contractul de finanţare; c)copia procesului-verbal încheiat între finanţator şi F.N.G.C.I.M.M. conform prevederilor art. 16 alin. (4) sau cele două exemplare originale ale contractului de garantare, în cazul în care până la transmiterea cererii de plată nu s-a procedat la transmiterea acestora către F.N.G.C.I.M.M.; d)contractul de finanţare, inclusiv anexele, însoţit de toate actele adiţionale încheiate la acesta, în copie certificată pentru conformitate cu originalul; e)avizul de înscriere în AEGRM a ipotecii legale mobiliare asupra autoturismului nou achiziţionat în cadrul Programului, în favoarea statului român, reprezentat de M.F.P., precum şi în favoarea finanţatorilor, proporţional cu procentul de garantare, valabilă până la stingerea tuturor obligaţiilor de plată aferente finanţării garantate acordate în cadrul Programului, conform prevederilor art. 4 alin. (1) din Ordonanţa de urgenţă a Guvernului nr. 66/2014, cu modificările şi completările ulterioare, şi prevederilor art. 8 lit. j) din prezentele norme de aplicare; f)copia poliţei de asigurare tip CASCO valabilă la data transmiterii cererii de plată a garanţiei, din care trebuie să rezulte respectarea condiţiilor prevăzute la art. 7; g)extrasul contului curent sau un document echivalent, aferent ultimelor 6 luni de finanţare, până la data formulării cererii de plată, în copie certificată de finanţator pentru conformitate cu originalul; h)extrasul contului de credit al beneficiarului sau un document echivalent, aferent ultimelor 6 luni de finanţare, până la data formulării cererii de plată din care să rezulte fără echivoc întreaga valoare a finanţării garantate nerambursate şi data trecerii la restanţă a acesteia, precum şi serviciul datoriei aferent principalului, în copie certificată de finanţator pentru conformitate cu originalul; i)notificarea finanţatorului către beneficiar şi codebitor/codebitori garant/garanţi semnatar/semnatari al/ai contractului de garantare cu privire la declararea exigibilităţii anticipate a finanţării garantate şi la data acesteia, însoţită de dovada transmiterii, în copii certificate pentru conformitate cu originalul; din documentele anexate trebuie să rezulte faptul că notificarea a fost transmisă beneficiarului şi codebitorului/codebitorilor garant/garanţi cu cel puţin 15 zile înainte de data declarării exigibilităţii anticipate; j)declaraţia pe propria răspundere a beneficiarului finanţării garantate, din care să rezulte îndeplinirea criteriului de eligibilitate prevăzut la art. 2 lit. b) pct. 1 din Ordonanţa de urgenţă a Guvernului nr. 66/2014, cu modificările şi completările ulterioare, în original, completată cu cel mult 10 zile înainte de data depunerii solicitării de garantare;
(2) Documentaţia care trebuie să însoţească cererea de plată se depune la sediul social al F.N.G.C.I.M.M. într-un singur exemplar, îndosariat, paginat şi opisat. Articolul 23 (1) În termen de cel mult 60 de zile calendaristice de la primirea cererii de plată, F.N.G.C.I.M.M. aprobă sau respinge cererea de plată.(2) F.N.G.C.I.M.M. aprobă cererea de plată a garanţiei, în condiţiile transmiterii de către finanţator a tuturor documentelor care însoţesc cererea de plată prevăzută la art. 22 în perioada de valabilitate a garanţiei.(3) F.N.G.C.I.M.M. respinge cererea de plată a garanţiei, în condiţiile transmiterii incomplete a documentelor care însoţesc cererea de plată prevăzută la art. 22 sau în afara perioadei de valabilitate a garanţiei. În cazul respingerii cererii de plată, F.N.G.C.I.M.M. restituie finanţatorului cartea de identitate a autoturismului, în original.(4) Decizia de aprobare sau, după caz, de respingere a cererii de plată a garanţiei se comunică finanţatorului şi M.F.P. cel mai târziu în ziua lucrătoare imediat următoare datei adoptării, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original.(5) F.N.G.C.I.M.M. restituie cererea de plată şi documentele care o însoţesc, în cazul în care au fost transmise înainte ca beneficiarul să înregistreze cel puţin 60 de zile calendaristice de restanţă la plata principalului.(6) Plata garanţiei se face de către M.F.P. într-un cont unic al finanţatorului, pe baza deciziei F.N.G.C.I.M.M. de aprobare a cererii de plată, în termen de maximum 30 de zile calendaristice de la primirea deciziei F.N.G.C.I.M.M. de aprobare a cererii de plată.(7) Sumele garantate de F.N.G.C.I.M.M. se plătesc finanţatorului de către M.F.P. şi se recuperează de către organele competente ale Agenţiei Naţionale de Administrare Fiscală de la beneficiarul finanţării garantate, în condiţiile legii. Articolul 24 (1) În termen de 5 zile lucrătoare de la data plăţii valorii de executare a garanţiei, M.F.P. transmite F.N.G.C.I.M.M. dovada efectuării plăţii.(2) F.N.G.C.I.M.M. întocmeşte un înscris prin care se individualizează creanţa bugetară rezultată prin plată, precum şi data scadenţei acesteia, care se transmite debitorului beneficiar al finanţării garantate, prin poştă, cu scrisoare recomandată cu confirmare de primire, în termen de 15 zile calendaristice de la data primirii dovezii efectuării plăţii prevăzute la alin. (1).(3) Înscrisul prevăzut la alin. (2) împreună cu dovada efectuării procedurii de transmitere către debitorul beneficiar al finanţării garantate, însoţit de contractul de garantare în original, se înaintează, în termen de 5 zile lucrătoare de la data primirii dovezii privind efectuarea procedurii de transmitere, organelor fiscale competente ale Agenţiei Naţionale de Administrare Fiscală, în vederea colectării şi recuperării creanţei bugetare, în condiţiile legii.(4) Documentaţia care se înaintează de către F.N.G.C.I.M.M. organelor fiscale competente ale Agenţiei Naţionale de Administrare Fiscală conform prevederilor alin. (3) va cuprinde copia documentului de identitate al beneficiarului şi/sau codebitorului/codebitorilor garant/garanţi, copia poliţei de asigurare tip CASCO, cartea de identitate a autoturismului sau duplicat al acesteia, după caz, copia avizului de înscriere în AEGRM a ipotecii legale mobiliare asupra autoturismului nou achiziţionat în cadrul Programului, în favoarea statului român, reprezentat de M.F.P., precum şi în favoarea finanţatorului, proporţional cu procentul de garantare.(5) În cazul în care beneficiarul nu a pus la dispoziţia finanţatorului cartea de identitate a autoturismului ce face obiectul Programului, F.N.G.C.I.M.M. va transmite o cerere de eliberare a unui duplicat la Registrul Auto Român competent în eliberarea acestui document. Articolul 25 (1) Anterior plăţii de către M.F.P., în termen de o zi lucrătoare de la încasarea oricărei sume în contul beneficiarului Programului ulterior trecerii la restanţă a întregii finanţări garantate, finanţatorul transmite solicitarea de modificare a cererii de plată, în baza căreia F.N.G.C.I.M.M. va modifica valoarea de executare a garanţiei printr-un addendum la decizia de aprobare sau, după caz, de respingere a cererii de plată a garanţiei. Addendumul urmează regimul juridic al deciziei de admitere/respingere a cererii de plată.(2) Addendumul se comunică finanţatorului şi M.F.P. în ziua aprobării acestuia de către F.N.G.C.I.M.M., pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original, cu respectarea unui termen de două zile lucrătoare necesare efectuării plăţii de către M.F.P. şi fără a se depăşi termenul maxim de 30 de zile calendaristice prevăzut la art. 23 alin. (6) pentru efectuarea plăţii garanţiei.(3) Finanţatorul poate aproba retragerea cererii de plată în condiţiile prevăzute în normele şi procedurile sale interne şi cu respectarea condiţiilor Programului.(4) F.N.G.C.I.M.M. revocă decizia de aprobare sau, după caz, de respingere a cererii de plată a garanţiei, dacă solicitarea privind retragerea cererii de plată a fost transmisă până în a 85-a zi calendaristică de la data înregistrării cererii de plată transmise de către finanţator. Articolul 26 (1) Organele fiscale teritoriale ale Agenţiei Naţionale de Administrare Fiscală aplică procedura de executare silită asupra bunului mobil reprezentat de autoturismul achiziţionat în cadrul Programului.(2) Sumele provenite din valorificarea bunului mobil achiziţionat în cadrul Programului, asupra căruia a fost instituită ipoteca legală mobiliară proporţional cu procentul de garantare, stabilit potrivit legii, atât în favoarea statului român, reprezentat de M.F.P., cât şi a finanţatorului, se eliberează şi se distribuie proporţional cu procentul de garantare, stabilit potrivit legii, după deducerea cheltuielilor de executare silită efectuate de organele fiscale competente ale Agenţiei Naţionale de Administrare Fiscală.(3) Sumele recuperate de către organele fiscale competente ale Agenţiei Naţionale de Administrare Fiscală în contul creanţei reprezentând valoarea de executare a garanţiilor plătite de către M.F.P., precum şi obligaţiile accesorii aferente acestora se fac venit la bugetul de stat.(4) La cererea finanţatorului, Agenţia Naţională de Administrare Fiscală transmite o informare privind stadiul procedurilor de valorificare a bunului care face obiectul contractului de garantare, în cadrul procedurii de executare silită. Capitolul VIDispoziţii finale Articolul 27În termen de 15 zile calendaristice de la data intrării în vigoare a prezentelor norme de aplicare, finanţatorii transmit F.N.G.C.I.M.M. şi M.F.P. cererile de înscriere în Program, nivelul costurilor totale pe care le vor aplica în legătură cu finanţările acordate în cadrul Programului, precum şi valoarea estimată a garanţiilor care urmează să fie acordate în cadrul Programului. Articolul 28Finanţatorii transmit o declaraţie pe propria răspundere, semnată şi asumată de reprezentanţii legali ai acestora, care să conţină angajamentul de respectare a încadrării costului finanţării cu garanţie guvernamentală în marja maximă de 3% peste indicele ROBOR la 6 luni (ROBOR 6M).
COMENTARII la Hotărârea 1053/2014
Momentan nu exista niciun comentariu la Hotărârea 1053 din 2014
Alte acte pe aceeaşi temă cu Hotărârea 1053/2014
Hotărârea 343 2019
Hotărârea 20 2018
Hotărârea 44 2017
Hotărârea 816 2016
Ordin 863 2016
Hotărârea 233 2016
Hotărârea 81 2015